આ PIL અંગે અમદાવાદીઓના મિશ્ર પ્રતિભાવ આવ્યા છે. તેમનું કહેવું છે કે ઉત્તરાણ એ અમદાવાદની આગવી ઓળખનો અગત્યનો હિસ્સો છે અને કાંચવાળી દોરીને કારણે જ પતંગ ચગાવવા અને પેચ લડાવવામાં જોશ પૂરાય છે. કુબેરનગરના એક શોખીન પતંગબાજ ચરણપ્રીત પાઠક જણાવે છે, “કાંચવાળી દોરી સાથે આટલા વર્ષોથી ઉત્તરાણ ઉજવાય છે તો અચાનક તેના પર પ્રતિબંધ શા માટે લગાવવો જોઈએ? આ દોરીને કારણે તો ઉત્તરાણની ખાસ મજા આવે છે. મને નથી લાગતું કાંચવાળી દોરી પર પ્રતિબંધને લોકો આવકારે.”